CELEX: 32015R0160
Language: ro
Date: 2014-11-28 00:00:00
Title: Regulamentul delegat (UE) 2015/160 al Comisiei din 28 noiembrie 2014 de modificare a Regulamentului delegat (UE) nr. 907/2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro

3.2.2015   
            
            
               RO
            
            
               Jurnalul Oficial al Uniunii Europene
            
            
               L 27/7
            
         REGULAMENTUL DELEGAT (UE) 2015/160 AL COMISIEI
   din 28 noiembrie 2014
   de modificare a Regulamentului delegat (UE) nr. 907/2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro
   COMISIA EUROPEANĂ,
   având în vedere Tratatul privind funcționarea Uniunii Europene,
   Având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 40 și articolul 53 alineatul (3),
   întrucât:
   
               (1)
            
            
               Articolul 5 din Regulamentul delegat (UE) nr. 907/2014 al Comisiei (2) stabilește condițiile în care, în conformitate cu principiul proporționalității, cheltuielile efectuate după expirarea termenelor de plată sunt considerate eligibile pentru plăți din partea Uniunii.
            
         
               (2)
            
            
               Din motive de securitate juridică și de claritate, este necesar să se adauge la dispozițiile deja prevăzute la articolul 5 din Regulamentul delegat (UE) nr. 907/2014 condițiile care se aplică plăților directe efectuate în exercițiul financiar 2015, astfel cum este prevăzut în Regulamentul (CE) nr. 73/2009 al Consiliului (3). În acest scop, este necesar să se facă referire în special la plafoanele corespunzătoare stabilite pentru statele membre în ceea ce privește anul calendaristic 2014 în Regulamentul (CE) nr. 73/2009, făcându-se distincție între statele membre care aplică schema de plată unică și cele care aplică schema de plată unică pe suprafață. În plus, pentru a ține cont de situația specifică referitoare la aplicarea disciplinei financiare, ar trebui să se facă trimitere la dispozițiile articolului 11 din Regulamentul (CE) nr. 73/2009 în ceea ce privește plățile pentru anul calendaristic 2013, precum și la dispozițiile articolului 26 din Regulamentul (UE) nr. 1306/2013 în ceea ce privește plățile pentru anul calendaristic 2014.
            
         
               (3)
            
            
               Este necesar să se clarifice articolul 12 alineatul (8) din Regulamentul delegat (UE) nr. 907/2014, deoarece textul acestuia ar putea determina Comisia să aplice, în mod neintenționat, o corecție forfetară mai mică decât riscul pentru bugetul Uniunii. Prin urmare, articolul 12 alineatul (8) din regulamentul respectiv ar trebui reformulat astfel încât să indice în mod clar faptul că, în cazul în care anumite elemente obiective demonstrează că pierderea maximă pentru fonduri este mai mică decât pierderea care ar rezulta din aplicarea unei rate forfetare mai mici decât cea propusă de Comisie, Comisia trebuie să aplice acea rată forfetară mai mică, atunci când decide în ceea ce privește sumele care trebuie excluse de la finanțarea din partea Uniunii.
            
         
               (4)
            
            
               Prin urmare, Regulamentul delegat (UE) nr. 907/2014 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 907/2014 se modifică după cum urmează:
   
               1.
            
            
               la articolul 5, se adaugă următorul alineat (3a):
               „(3a)   Prin derogare de la alineatul (2), în cursul exercițiului financiar 2015, în cazul plăților directe enumerate în anexa I la Regulamentul (CE) nr. 73/2009 al Consiliului, se aplică următoarele condiții:
               
                           (a)
                        
                        
                           dacă pragul menționat la alineatul (2) primul paragraf nu a fost utilizat integral pentru plăți efectuate pentru anul calendaristic 2014 cel mai târziu la data de 15 octombrie 2015, iar partea rămasă din acest prag depășește 2 %, această parte rămasă se reduce la 2 %;
                        
                     
                           (b)
                        
                        
                           în cazul statelor membre care aplică schema de plată unică în conformitate cu titlul III capitolul 3 din Regulamentul (CE) nr. 73/2009, plățile directe, cu excepția plăților prevăzute în Regulamentul (UE) nr. 228/2013 al Parlamentului European și al Consiliului (4) și în Regulamentul (UE) nr. 229/2013 al Parlamentului European și al Consiliului (5), pentru anul calendaristic 2013 sau pentru anii calendaristici anteriori, efectuate după termenul de plată, vor fi eligibile pentru finanțare din FEGA numai în cazul în care cuantumul total al plăților directe efectuate în exercițiul financiar 2015, corectat, după caz, pentru a obține cuantumurile anterioare ajustării prevăzute la articolul 11 din Regulamentul (CE) nr. 73/2009 sau la articolul 26 din Regulamentul (UE) nr. 1306/2013, nu depășește plafonul prevăzut în anexa VIII la Regulamentul (CE) nr. 73/2009 pentru anul calendaristic 2014 și ținând seama de sumele care rezultă din aplicarea articolului 136b din Regulamentul (CE) nr. 73/2009 pentru anul calendaristic 2014, astfel cum figurează în anexa VIIIa la regulamentul respectiv;
                        
                     
                           (c)
                        
                        
                           în cazul statelor membre care aplică schema de plată unică pe suprafață prevăzută la articolul 122 din Regulamentul (CE) nr. 73/2009, plățile directe pentru anul calendaristic 2013 sau pentru anii calendaristici anteriori, efectuate după termenul de plată, vor fi eligibile pentru finanțare din FEGA numai în cazul în care cuantumul total al plăților directe efectuate în exercițiul financiar 2015, corectat, după caz, pentru a obține cuantumurile anterioare ajustării prevăzute la articolul 11 din Regulamentul (CE) nr. 73/2009 sau la articolul 26 din Regulamentul (UE) nr. 1306/2013, nu depășește suma plafoanelor individuale pentru plățile directe stabilite în ceea ce privește anul calendaristic 2014 pentru statul membru în cauză;
                        
                     
                           (d)
                        
                        
                           cheltuielile care depășesc limitele prevăzute la literele (a), (b) sau (c) se reduc cu 100 %.
                        
                     Atunci când se verifică dacă s-a respectat condiția prevăzută la primul paragraf litera (b) sau (c) din prezentul alineat, nu se iau în considerare cuantumurile rambursărilor menționate la articolul 26 alineatul (5) din Regulamentul (UE) nr. 1306/2013.;
         
               2.
            
            
               la articolul 12, alineatul (8) se înlocuiește cu următorul text:
               „(8)   Dacă statul membru prezintă elemente obiective care nu îndeplinesc cerințele prevăzute la alineatele (2) și (3) din prezentul articol, dar care demonstrează că pierderea maximă pentru fonduri este mai mică decât cea care ar rezulta în urma aplicării unei rate forfetare mai mici decât cea propusă, Comisia utilizează acea rată forfetară mai scăzută pentru a decide în ceea ce privește sumele care trebuie excluse de la finanțarea din partea Uniunii în temeiul articolului 52 din Regulamentul (UE) nr. 1306/2013.”
            
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 noiembrie 2014.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 549.
   
      (2)  Regulamentul delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro (JO L 255, 28.8.2014, p. 18).
   
      (3)  Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (JO L 30, 31.1.2009, p. 16).
   
      (4)  Regulamentul (UE) nr. 228/2013 al Parlamentului European și al Consiliului din 13 martie 2013 privind măsurile specifice din domeniul agriculturii în favoarea regiunilor ultraperiferice ale Uniunii și de abrogare a Regulamentului (CE) nr. 247/2006 al Consiliului (JO L 78, 20.3.2013, p. 23).
   
      (5)  Regulamentul (UE) nr. 229/2013 al Parlamentului European și al Consiliului din 13 martie 2013 privind măsurile specifice din domeniul agriculturii în favoarea insulelor mici din Marea Egee și de abrogare a Regulamentului (CE) nr. 1405/2006 al Consiliului (JO L 78, 20.3.2013, p. 41).”